Forsvarsloven

Forsvarsloven (full tittel lov om verneplikt og tjeneste i Forsvaret m.m.) er en norsk lov som regulerer verneplikten, hvem som har tjenesteplikt i Forsvaret og omfanget av tjenesteplikten.Høring av ny forsvarslov 

Loven ble sendt på høring 19. juni 2015 og erstattet da den trådte i kraft 1. juli 2017 fire lover: vernepliktsloven, heimevernloven, forsvarspersonelloven og militærnekterloven.

Arbeidet med loven var en del av utviklingsprosjektet «Klare lover for innbyggerne», ledet av Kommunal- og moderniseringsdepartementet, hvor et av formålene er å utforme lovene i et klart og forståelig språk. Prosjektet inngår i Solberg-regjeringens satsingsområde «En enklere hverdag for folk flest».

I 2021 ble det gjort endringer i loven for å opprette Klagenemnda for kompensasjon og billighetserstatning for psykiske belastningsskader som følge av deltakelse i internasjonale operasjoner og fastsette regler om bistand fra Forsvaret til andre beredskapsaktører enn politiet.Lov om endringer i forsvarsloven (klageadgang og foreldelse i erstatningssaker og Forsvarets bistand til offentlige myndigheter og andre beredskapsaktører)

Referanser

Eksterne lenker
 Forsvarsloven

Kategori:Norske lover
Kategori:Norges forsvar